*Projekts*

**Vienas vienības izmaksu standarta likmju aprēķina un piemērošanas metodika Eiropas Sociālā fonda darbības programmas „Izaugsme un nodarbinātība” 8.3.3.specifiskā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos jauniešu garantijas ietvaros un nevalstisko organizāciju vai jauniešu centru darbībā” ietvaros**

**I. Vispārīgie jautājumi**

1. Metodikas mērķis ir noteikt vienas vienības izmaksu standarta likmju aprēķinu, pamatot vienas vienības izmaksu standarta likmju piemērošanu un noteikt prasības sasniegto rādītāju pamatojošajai dokumentācijai un maksājumu nosacījumus Eiropas Sociālā fonda darbības programmas „Izaugsme un nodarbinātība” 8.3.3. specifiskā atbalsta mērķa „Palielināt NVA nereģistrēto NEET jauniešu iesaisti izglītībā, darba tirgū un nevalstisko organizāciju vai jauniešu centru darbībā” projekta (turpmāk – 8.3.3.SAM projekts) ietvaros.
2. Metodika nosaka divu veidu vienas vienības izmaksu standarta likmes:
   1. vienas vienības izmaksas standarta likme par viena mērķa grupas jaunieša **iesaisti** 8.3.3.SAM **projektā**;
   2. vienas vienības izmaksas standarta likme par viena mērķa grupas jaunieša dalību individuālajā pasākuma programmā mēnesī.
3. Metodika piemērojama pašvaldībām vai to apvienībām, kuras ar Jaunatnes starptautisko programmu aģentūru (turpmāk – aģentūra) ir noslēgušas sadarbības līgumus par 8.3.3.SAM projekta īstenošanu (turpmāk – sadarbības līgums) Ministru Kabineta noteikumos „Par Eiropas Savienības fondu darbības programmas „Izaugsme un nodarbinātība” 8.3.3.specifiskā atbalsta mērķa „**Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos jauniešu garantijas ietvaros un nevalstisko organizāciju vai jauniešu centru darbībā**” īstenošanu” (turpmāk – MK noteikumi) noteiktajā kārtībā.

**II. Vienas vienības izmaksu standarta  
 likmes aprēķina vispārējie principi**

1. Šīs metodikas 2.1 un 2.2.apakšpunktā noteikto vienas vienības izmaksu standarta likmju aprēķins balstīts uz šādiem principiem:
   1. tas ir iepriekš **noteikts:** vienas vienības izmaksu standarta likmju piemērošanas nosacījumi ir noteikti MK noteikumos;
   2. tas ir **taisnīgs**: vienas vienības izmaksu standarta likmju aprēķins balstās uz pamatotu, MK noteikumiem atbilstošu informāciju un datiem un vienības izmaksu standarta likmes nepārsniedz normatīvajos aktos noteikto likmju, kā arī Eiropas Komisijas izmantoto likmju apmēru līdzīgām darbībām Eiropas Savienības programmās “Jaunatne darbībā” un “Erasmus +”;
   3. tas ir **pierādāms**: vienas vienības izmaksu standarta likmju aprēķins ir pamatots ar šīs metodikas 5. un 14.punktā minētajiem normatīvajiem aktiem un informācijas avotiem;
   4. tas ir **objektīvs**: MK noteikumos norādīto 8.3.3.SAM projektu īsteno viens Eiropas Sociālā fonda finansējuma saņēmējs – aģentūra, kas, slēdzot sadarbības līgumus ar pašvaldībām vai pašvaldību apvienībām, vienas vienības izmaksu standarta likmes piemēros vienādi visām 8.3.3.SAM projektā iesaistītajām pašvaldībām vai to apvienībām.

**III. Vienas vienības izmaksas standarta likmes par viena mērķa grupas jaunieša iesaisti 8.3.3.SAM projektā apmērs, iznākuma pamatojošie dokumenti un maksājumu nosacījumi**

1. Vienas vienības izmaksas standarta likmes par viena mērķa grupas jaunieša **iesaisti projektā** aprēķināšanā ir izmantoti šādi normatīvie akti un informācijas avoti:
   1. Eiropas Parlamenta un Padomes regula (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Eiropas Parlamenta un Padomes regula Nr. 1303/2013)[[1]](#footnote-2);
   2. Ministru kabineta noteikumi Nr.1075 „Valsts un pašvaldību institūciju amatu katalogs”, Rīgā, 2010. gada 30. novembrī[[2]](#footnote-3) (turpmāk – MK noteikumi Nr.1075);
   3. Ministru kabineta noteikumi Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”, Rīgā, 2013. gada 29. janvārī[[3]](#footnote-4) (turpmāk – MK noteikumi Nr.66);
   4. biedrības “Latvijas Pašvaldību sociālo dienestu vadītāju apvienība” atzinums par mērķa grupas jauniešu profilēšanas un individuālās pasākumu programmas izstrādes ilgumu.
2. 8.3.3.SAM projektā mērķa grupas jaunieša iesaiste projektā iekļauj:
   1. Jaunieša uzrunāšanu:
      1. sākotnējo mērķa grupas jaunieša motivēšanu iesaistīties 8.3.3.SAM projektā un individuālās pasākumu programmas īstenošanā vai dalībai Eiropas Savienības fondu darbības programmas „Izaugsme un nodarbinātība” 7.2.1.specifiskā atbalsta mērķa „Veicināt nodarbinātībā, izglītībā vai apmācībās neiesaistītu jauniešu nodarbinātību Jauniešu garantijas ietvaros” ietvaros Valsts izglītības attīstības aģentūras (turpmāk – VIAA)vai Nodarbinātības valsts aģentūras (turpmāk – NVA) īstenotajos Jauniešu garantijas pasākumos (turpmāk – 7.2.1.SAM ietvaros VIAA vai NVA īstenotie pasākumi);
      2. informācijas sniegšanu mērķa grupas jaunietim par dalību 8.3.3.SAM projektā;
      3. jaunieša atbilstības projekta mērķa grupai pārbaudi, pamatojoties uz jaunieša iesniegumu[[4]](#footnote-5), kurā tiek norādīta viņa kontaktinformācija un personas dati, jaunietis, parakstot šo iesniegumu, apliecina atbilstību projekta mērķa grupai;
   2. Jaunieša profilēšanu un konsultēšanu:
      1. individuālu mērķa grupas jaunieša profilēšanu, veicot mērķa grupas jaunieša sākotnējo izpēti – padziļinātu sociālpsiholoģisko un ekonomisko problēmu izpēti, jaunieša izglītības, darba, brīvā laika, sabiedriskās darbības, iepriekšējās pieredzes un esošo prasmju apzināšanu, personības izpēti, interešu un prasmju attīstības vajadzību apzināšanu[[5]](#footnote-6);
      2. mērķa grupas jaunieša profilēšanas rezultātu analīzi un aprakstīšanu kartē[[6]](#footnote-7), mērķa grupas jaunieša konsultēšanu;
   3. jaunieša individuālās pasākumu programmas[[7]](#footnote-8) izstrādi vai mērķa grupas jaunieša karjeras konsultāciju[[8]](#footnote-9):
      1. individuālās pasākumu programmas izstrādi[[9]](#footnote-10) veic, ņemot vērā profilēšanas rezultātus;
      2. vienošanās ar mērķa grupas jaunieti[[10]](#footnote-11) par dalību individuālās pasākumu programmas īstenošanā 8.3.3.SAM projekta ietvaros sagatavošanu un abpusēju parakstīšanu;
      3. mērķa grupas jaunieša karjeras konsultācija virzībai uz 7.2.1.SAM ietvaros VIAA vai NVA īstenotajiem pasākumiem, ja jaunietis pēc profilēšanas un konsultācijām ar programmas vadītāju ir gatavs nekavējoties tajos iesaistīties.
3. Saskaņā ar metodikas 6.3.apakšpunktu individuālā pasākumu programma ir atbilstoši aģentūras izstrādātajām metodoloģiskajām vadlīnijām izstrādāts pasākumu kopums, kas piemērots konkrētajam mērķa grupas jaunietim, ir balstīts uz šīs metodikas 6.punktā aprakstītās profilēšanas rezultātiem un ir vērsts uz mērķa grupas jaunieša prasmju attīstību, lai sekmētu šī jaunieša iesaisti izglītībā, tai skaitā aroda apguvē pie amata meistara, 7.2.1.SAM ietvaros VIAA vai NVA īstenotajos pasākumos, nevalstisko organizāciju (turpmāk – NVO) vai jauniešu centru darbībā. Individuālo pasākumu programmu izstrādā mērķa grupas jaunieša profilēšanā iesaistītais programmas vadītājs sadarbībā ar pašvaldības stratēģiskajiem partneriem. Individuālās pasākumu programmas ilgums ir līdz 4 mēnešiem (120 dienas) pēc kārtas no vienošanās parakstīšanas dienas, tomēr īpašos gadījumos[[11]](#footnote-12) individuālās pasākumu programmas ilgumu var noteikt ilgāku, nepārsniedzot deviņus mēnešus (270 dienas)[[12]](#footnote-13) pēc kārtas, sniedzot atbalstu mērķa grupas jaunietim vismaz 12 stundas nedēļā, t.i., vismaz 48 stundas mēnesī[[13]](#footnote-14). Aģentūras izstrādātajās metodoloģiskajās vadlīnijās tiks atrunāts, ka programmas vadītājs regulāri vērtē mērķa grupas jaunieša individuālās pasākumu programmas atbilstību tās izpildes gaitai un mērķa grupas jaunieša vajadzībām, ik mēnesi to pilnveidojot, ja nepieciešams.
4. Vienas vienības izmaksu standarta likmes par viena mērķa grupas jaunieša iesaisti 8.3.3.SAM projektā apmērsir **91,08 *euro***[[14]](#footnote-15).
5. Kopējo attiecināmo izmaksu apmēru pašvaldībai vai pašvaldību apvienībai par mērķa grupas jauniešu iesaisti 8.3.3.SAM projektā aprēķina, izmantojot šādu formulu:

**K = V1 \* D**

**K** –  attiecināmo izmaksu apmērs par mērķa grupas jauniešu iesaisti 8.3.3.SAM projektā;

**V1** –  vienas vienības izmaksu standarta likmes par viena mērķa grupas jaunieša iesaisti 8.3.3.SAM projektā apmērs, kas norādīts metodikas 8.punktā;

**D** –  mērķa grupas jauniešu skaits, kas iesaistīti 8.3.3.SAMprojektā.

1. Lai noteiktu attiecināmo izmaksu apjomu, 8.3.3.SAM projektā par jauniešu iesaisti projektā, iesaistītā pašvaldība vai pašvaldību apvienība sadarbības līgumā noteiktajā termiņā iesniedz aģentūrai pārskatu par reāli notikušajām darbībām un sasniegtajiem rezultātiem, pievienojot šādus pamatojošos dokumentus:
   1. mērķa grupas jaunieša iesnieguma kopiju, ar ko viņš apliecinājis atbilstību projekta mērķa grupai;
   2. mērķa grupas jaunieša kartes kopiju[[15]](#footnote-16), kurā ietverta profilēšanas laikā iegūtā informācija;
   3. šo noteikumu 10.3.1.apakšpunktā minētos dokumentus vai 10.3.2.apakšpunktā minēto:
      1. mērķa grupas jaunieša individuālās pasākumu programmas aprakstu[[16]](#footnote-17) un ar mērķa grupas jaunieti[[17]](#footnote-18) parakstītas vienošanās kopiju par dalību individuālās pasākumu programmas īstenošanā SAM 8.3.3. projekta ietvaros (ja attiecināms);
      2. noslēguma ziņojumu par mērķa grupas jaunieša iesaisti projektā[[18]](#footnote-19) (ja mērķa grupas jaunietis ir iesaistīts 7.2.1.SAM ietvaros VIAA vai NVA īstenotajā pasākumā, tādējādi beidzot dalību 8.3.3.SAM projektā).
2. Aģentūra 25 darba dienu laikā no pārskata saņemšanas dienas (ja nav nepieciešami precizējumi vai papildu dokumentācija no pašvaldības vai pašvaldību apvienības) pārbauda, vai pašvaldība vai pašvaldību apvienība iesniegusi visus šīs metodikas 10.punktā minētos, mērķa grupas jauniešu situācijai atbilstošos dokumentus un:
   1. pārliecinās par 8.3.3.SAM projektā iesaistīto jauniešu atbilstību MK noteikumos definētajai mērķa grupai;
   2. izvērtē iesniegto dokumentu un veikto darbību atbilstību aģentūras izstrādātajām metodoloģiskajām vadlīnijām (tai skaitā, tajās noteiktajiem individuālās pasākumu programmas kvalitātes kritērijiem, maksimālajam ilgumam[[19]](#footnote-20)).
3. Ja aģentūra gūst pārliecību, ka pašvaldība vai pašvaldību apvienība ir iesniegusi šīs metodikas 10.punktā noteiktajam atbilstošus dokumentus, aģentūra piecu darba dienu laikā veic maksājumu 8.3.3.SAM projektā iesaistītajai pašvaldībai vai pašvaldību apvienībai saskaņā ar šīs metodikas 9.punktā norādīto formulu.

*Piemērs: pašvaldība 8.3.3.SAM projekta ietvaros ir strādājusi ar 12 mērķa grupas jauniešiem, no tiem desmit mērķa grupas jauniešiem ir veikta profilēšana, izstrādātas individuālās pasākumu programmas un ar šiem mērķa grupas jauniešiem noslēgta vienošanās par dalību individuālās pasākumu programmas īstenošanā. Par minētajiem desmit jauniešiem iesniegti visi šīs metodikas 10.punktā minētie dokumenti.*

*Savukārt divi mērķa grupas jaunieši ir noprofilēti, taču tie atteikušies slēgt vienošanos par dalību individuālās pasākumu programmas īstenošanā. Pašvaldība aģentūrā iesniegusi šo mērķa grupas jaunieša kartes kopiju, kurā ietverta profilēšanas laikā iegūtā informācija, bet nav iesniegti visi šīs metodikas 10.punktā minētie dokumenti. Līdz ar to pašvaldība nevar saņemt attiecināmās izmaksas par šo divu jauniešu profilēšanu un individuālās pasākumu programmas izstrādi.*

*Izvērtējot pašvaldības iesniegtos dokumentus par iepriekš minētajiem desmit mērķa grupas jauniešiem, par kuriem ir iesniegti visi šis metodikas 10.punktā minētie dokumenti, aģentūra secina, ka desmit jaunieši atbilst mērķa grupai un tiem ir veikta profilēšana, izstrādātas individuālās pasākumu programmas un ar šiem mērķa grupas jauniešiem noslēgta vienošanās par dalību individuālās pasākumu programmas īstenošanā.*

*Kopējo attiecināmo izmaksu apmēru pašvaldībai par mērķa grupas jauniešu iesaisti 8.3.3.SAM projektā aprēķina šādi:*

*10 mērķa grupas jaunieši x 91.08 euro = 910.80 euro*

1. Vienlaikus ar šīs metodikas 12.punktā minēto maksājumu aģentūra veic avansa maksājumu pašvaldībai vai pašvaldību apvienībai iesaistīto mērķa grupas jauniešu individuālo pasākumu programmu īstenošanai 80 procentu apmērā no kopējām plānotajām izmaksām par attiecīgo mērķa grupas jauniešu dalību individuālajā pasākumu programmā saskaņā ar šādu formulu:



**A** – avansa maksājuma apmērs;

**V** – vienas vienības izmaksu standarta likmes apmērs par viena mērķa grupas jaunieša dalību individuālajā pasākumu programmā mēnesī;

**i** – 8.3.3.SAM projektā iesaistīto mērķa grupas jauniešu variante (i = 1, 2, .., n; n – 8.3.3.SAM projektā iesaistīto mērķa grupas jauniešu skaits individuālās pasākumu programmas īstenošanai);

**mi –** mēnešu skaits, cik ilgi plānots īstenot katra 8.3.3.SAM projektā iesaistītā mērķa grupas jaunieša individuālo pasākumu programmu.

*Piemērs: pašvaldība 8.3.3.SAM projekta ietvaros ir iesaistījusi četrus mērķa grupas jauniešus, paredzot tiem individuālo pasākumu programmu īstenošanu šādā apjomā:*

*1. jaunietis – trīs mēnešus (70 dienas);*

*2. jaunietis – četrus mēnešus (120 dienas);*

*3. jaunietis – vienu mēnesi (30 dienas);*

*4. jaunietis – desmit mēnešus (300 dienas). Tā kā maksimālais jaunieša individuālās pasākumu programmas ilgums projektā ir deviņi mēneši (270 dienas), avansa aprēķinā ieskaita tikai deviņus mēnešus (270 dienas).*

*Kopējo avansa maksājuma apmēru pašvaldībai par šo mērķa grupas jauniešu individuālo pasākumu programmu īstenošanu aprēķina šādi:*

*P=0,8\* 368,28 euro \* (3+4+1+9) mēn.=5 008,61 euro*

1. Lai noteiktu un apstiprinātu attiecināmo izmaksu apjomu, aģentūra kā finansējuma saņēmējs iesniedz Centrālajai finanšu un līgumu aģentūrai – Eiropas Savienības struktūrfondu sadarbības iestādei (turpmāk – sadarbības iestāde) reāli notikušo darbību un sasniegto rezultātu pamatojošos šīs metodikas 10. un 11.punktā noteiktos dokumentus.

**IV. Vienas vienības izmaksas standarta likmes par viena mērķa grupas  
 jaunieša dalību individuālajā pasākumu programmā mēnesī apmērs, iznākuma pamatojošie dokumenti un maksājumu nosacījumi**

1. Vienas vienības izmaksas standarta likmes par viena mērķa grupas jaunieša dalību individuālajā pasākumu programmā mēnesī aprēķināšanā ir izmantoti šādi normatīvie akti un informācijas avoti:
   1. Eiropas Parlamenta un Padomes regula Nr. 1303/2013[[20]](#footnote-21);
   2. Eiropas Komisijas vadlīnijas *„Youth in Action” Programme Guide 2012[[21]](#footnote-22), „Youth in Action” Programme Guide 2013[[22]](#footnote-23), „Erasmus+” Programme Guide 2014*[[23]](#footnote-24);
   3. MK noteikumi Nr.1075;
   4. MK noteikumi Nr.66;
   5. „National Foundation for Educational Research” pētījums „*Approaches to supporting young people not in education, employment or training– a review*”;
   6. Eiropas Sociālā Fonda grantu shēmas „*Hull NEET Community Engagement Programme*” apraksts.
2. Vienas vienības izmaksasstandarta likmes par viena mērķa grupas jaunieša dalību individuālajā pasākumu programmā mēnesī ir **368,28 *euro*[[24]](#footnote-25).**
3. Kopējo attiecināmo izmaksu apmēru pašvaldībai par mērķa grupas jauniešu dalību individuālajā pasākumu programmā aprēķina, izmantojot šādu formulu:

****

**P** – attiecināmo izmaksu apmērs par mērķa grupas jauniešu dalību individuālajā pasākumu programmā;

**V** – vienas vienības izmaksu standarta likmes apmērs par viena mērķa grupas jaunieša dalību individuālajā pasākumu programmā mēnesī, kas norādīts šīs metodikas 16.punktā;

**i** – 8.3.3.SAM projektā iesaistīto mērķa grupas jauniešu variante (i = 1, 2, .., n; n – 8.3.3.SAM projektā iesaistīto mērķa grupas jauniešu skaits, kuri īstenojuši individuālo pasākumu programmu);

**mi** – mēnešu skaits, kuros īstenota 8.3.3.SAM projektā iesaistītā mērķa grupas jaunieša individuālā pasākumu programma.

1. Lai noteiktu attiecināmo izmaksu apjomu par viena mērķa grupas jaunieša dalību individuālajā pasākumu programmā mēnesī, 8.3.3.SAM projektā iesaistītā pašvaldība vai pašvaldību apvienība sadarbības līgumā noteiktajā termiņā iesniedz aģentūrai reāli notikušo darbību un sasniegto rezultātu pamatojošus dokumentus par īstenotajām individuālajām pasākumu programmām– mērķa grupas jauniešu kartes kopijas, kas iekļauj:
   1. īstenoto individuālo pasākumu programmu aktivitāšu aprakstu, norādot to reālo īstenošanas ilgumu stundās;
   2. informāciju par mentora un programmas vadītāja atbalstu sniegtā individuālā atbalsta saturu;
   3. mērķa grupas jaunieša parakstu lapas par dalību individuālās pasākumu programmas īstenošanā;
   4. noslēguma ziņojumu par individuālās pasākumu programmas ietekmi uz mērķa grupas jaunieti (ja mērķa grupas jaunietis ir beidzis dalību projektā);
   5. grozījumus jaunieša individuālā pasākumu programmā (ja attiecināms).
2. Atbilstoši sadarbības līgumā noteiktajā termiņā, aģentūra saņem no pašvaldības vai pašvaldību apvienības šīs metodikas 18.punktā noteiktos dokumentus.
3. Aģentūra 25 darba dienu laikā (ja nav nepieciešami precizējumi vai papildu dokumentācija no pašvaldības vai pašvaldību apvienības) pārliecinās, vai 8.3.3.SAM projektā iesaistītā pašvaldība vai pašvaldību apvienība ir iesniegusi visus šīs metodikas 18.punktā noteiktos dokumentus un vai tie liecina, ka veiktās darbības atbilst aģentūras izstrādātajām metodoloģiskajām vadlīnijām un individuālajai pasākumu programmai, kā arī pārbauda, cik mēnešus un cik stundas katrā mēnesī jaunietis ir piedalījies tā individuālajā pasākumu programmā ietvertajos pasākumos. Ja pārliecība par veikto darbību atbilstību 18.punktā minētajiem dokumentiem ir gūta un tiek secināts, ka mērķa grupas jaunieša profilēšanas un individuālās pasākumu programmas izmaksas ir apstiprinātas atbilstoši šīs metodikas 12.punktā noteiktajam un jaunietis ir piedalījies tā individuālajā pasākumu programmā ietvertajos pasākumos, aģentūra piecu darba dienu laikā veic maksājumu 8.3.3.SAM projektā iesaistītajai pašvaldībai vai pašvaldību apvienībai saskaņā ar formulu:

** , ja P>0**

**P** – attiecināmo izmaksu apmērs par mērķa grupas jauniešu dalību individuālajā pasākumu programmā;

**V** – vienas vienības izmaksu standarta likmes apmērs par viena mērķa grupas jaunieša dalību individuālajā pasākumu programmā mēnesī, kas norādīts metodikas 16.punktā;

**i** – 8.3.3.SAM projektā iesaistīto mērķa grupas jauniešu variante (i = 1, 2, .., n; n – 8.3.3.SAM projektā iesaistīto mērķa grupas jauniešu skaits, kuri īstenojuši individuālo pasākumu programmu);

**mi** – mēnešu skaits, kuros īstenota 8.3.3.SAM projektā iesaistītā mērķa grupas jaunieša individuālā pasākumu programma;

**A** – avansa maksājuma apmērs**.**

1. Ja mērķa grupas jaunietis ir pārtraucis dalību 8.3.3.SAM projektā pirms tā individuālās pasākumu programmas beigām, tad pašvaldībai tiek attiecinātas izmaksas par jaunieša dalību tā individuālās pasākumu programmas izpildē tajos mēnešos, kuros tas atbalstu saņēmis vismaz 48 stundas.

*Piemērs: pašvaldība 8.3.3.SAM projekta ietvaros ir nodrošinājusi individuālo pasākumu programmu īstenošanu četriem mērķa grupas jauniešiem šādā apjomā:*

*1. jaunietis – trīs mēnešus (70 dienas) jaunietis saņēmis atbalstu  120 stundas, 1. un 2. mēnesī atbalsts sniegts 48 stundas, bet trešajā 24 stundas (kopējais 1.jaunieša individuālās pasākumu programmas ilgums ir noteikts četri mēneši, bet jaunietis pārtraucis dalību 8.3.3.SAM projektā pēc 70 dienām), līdz ar to pašvaldībai tiks attiecinātas izmaksas par pirmajiem diviem mēnešiem, bet par trešo mēnesi tā finansējumu nesaņem. Pašvaldībai attiecināmo izmaksu apmērs par mērķa grupas jauniešu individuālo pasākumu programmu īstenošanu tiek attiecinātas izmaksas par tiem mēnešiem, kuros jaunietis ir saņēmis atbalstu vismaz 48 stundas. Tātad, ja jaunieša individuālā pasākumu programma paredzēta uz četriem mēnešiem, bet jaunietis pēc diviem mēnešiem un desmit dienām (katrā no pilnajiem mēnešiem 48 stundas dalība ir nodrošināta) pārtrauc dalību projektā, tad pašvaldībai tiek piešķirts finansējums un ir attiecināmas izmaksas par diviem mēnešiem;*

*2. jaunietis – četrus mēnešus ( 120 dienas), katrā no mēnešiem jaunietis saņēmis atbalstu vismaz 48 stundas. Kopējais 2.jaunieša individuālās pasākumu programmas ilgums ir noteikts četri mēneši, līdz ar to pašvaldībai tiks attiecinātas izmaksas par četriem mēnešiem;*

*3. jaunietis – 1 mēnesi (30 dienas), jaunietis saņēmis atbalstu 48 stundas, līdz ar to pašvaldībai tiks attiecinātas izmaksas par vienu mēnesi;*

*4. jaunietis – desmit mēnešus (300 dienas), katrā no mēnešiem jaunietis saņēmis atbalstu vismaz 48 stundas. Kopējais 4.jaunieša individuālās pasākumu programmas ilgums ir noteikts deviņi mēneši, līdz ar to pašvaldībai tiks attiecinātas izmaksas par deviņiem mēnešiem (270 dienām), jo maksimālais jaunieša iesaistes ilgums projektā ir deviņi mēneši (270 dienas).*

*Kopējais attiecināmo izmaksu apmērs pašvaldībai par mērķa grupas jauniešu individuālo pasākumu programmu īstenošanu aprēķina šādi:*

*P= 368,28 euro \* (2+4+1+9)mēn.=5 892,48 euro*

**Noslēguma jautājumi**

1. Šīs metodikas 2.punktā noteikto vienas vienības izmaksu standarta likmju aprēķinā vienu un to pašu formulu pielieto, sākotnēji plānojot izmaksas 8.3.3.SAM projektā, kā arī 8.3.3.SAM projekta īstenošanas laikā un noslēgumā, kad tiek aprēķināts attiecināmo izmaksu apmērs, pamatojoties uz reāli notikušajām darbībām.
2. Maksājumi pašvaldībām vai pašvaldību apvienībām notiek atbilstoši sadarbības līgumā ietvertajiem 8.3.3.SAM projekta aktivitāšu īstenošanas nosacījumiem. Sadarbības līgumā nosaka pušu veicamos uzdevumus 8.3.3.SAM projekta īstenošanā, 8.3.3.SAM projekta ieviešanas un uzraudzības kārtību uzticēto uzdevumu veikšanai un finansēšanas nosacījumus.
3. Ja finansējuma saņēmējs pašvaldības vai pašvaldību apvienības darbības novērtēšanas vizītēs un iesniegtajos dokumentos konstatē, ka radušies neatbilstoši veikti izdevumi, pašvaldība vai pašvaldību apvienība ne vēlāk kā līdz sadarbības līgumā noteiktā pēdējā pārskata perioda beigām atgriež neatbilstoši veiktos izdevumus finansējuma saņēmēja norādītajā kontā.

Saskaņoti ar Izglītības un zinātnes ministriju 2015.gada \_\_\_\_\_\_\_\_\_\_\_\_\_\_

Saskaņoti ar Finanšu ministriju 2015.gada \_\_\_\_\_\_\_\_\_\_\_\_\_\_\_\_

Direktore D.Sproģe

11.05.2015. 13:36

3 272

M.Meženiece

Jaunatnes starptautisko programmu aģentūra

Struktūrfondu daļas vadītāja

Mūkusalas iela 41, Rīga, LV-1004, Latvija

tālr. 67356248

[marta.mezeniece@jaunatne.gov.lv](mailto:rasa.lazdina@jaunatne.gov.lv)

1. pielikums

**Aprēķina pamatojums vienas vienības izmaksu standarta likmei par  
 viena mērķa grupas jaunieša iesaisti 8.3.3.SAM projektā**

1. 8.3.3.SAM projektā mērķa grupas jaunieša iesaiste projektā iekļauj šīs metodikas 6.punktā norādītās atbalstāmās darbības.
2. Aprēķinot vienas vienības izmaksu standarta likmi parviena mērķa grupas jaunieša iesaisti 8.3.3.SAM projektā, tiek ņemti vērā šādi apsvērumi:
   1. 8.3.3.SAM projekts ir inovatīvs un Latvijā nepastāv sistemātiska, tieši piemērojama, līdzvērtīga prakse par darbu ar 8.3.3.SAM projektā paredzēto mērķa grupu;
   2. 8.3.3.SAM projektā paredzētā mērķa grupas jaunieša profilēšana nav tieši salīdzināma ar bezdarbnieku profilēšanu, ko veic NVA saskaņā ar NVA darba praksi, kas aprakstīta iekšējos noteikumos par preventīvā bezdarbasamazināšanas pasākumu „Karjeras konsultācijas”, individuālās diagnosticējošās karjeras konsultācijas laikā tiek veikta indivīda personības izpēte, domāšanas procesu, personības iezīmju, darbspēju izpēte (konsultācijas ilgums ir 120 min.), savukārt individuālās karjeras konsultācijas laikā tiek veikta klienta profesionālās piemērotības izpēte, iespējamo klientam piemēroto profesiju apzināšana un profesiju alternatīvu piemeklēšana, individuālā karjeras plāna sastādīšana, palīdzība darba pieteikuma dokumentu sagatavošanā, sagatavošanās darba intervijai, darbs ar informatīvajiem materiāliem, klienta informēšana par viņam atbilstošajiem NVA piedāvātajiem nodarbinātības vai apmācību pasākumiem, informācija par darba tirgus prasībām (konsultācijas ilgums ir 45 min.). Turklāt NVA sniegto konsultāciju laikā klientam nepieciešamo pasākumu kopumu piedāvā elektroniskā profilēšanas sistēma, balstoties uz ievadītajiem datiem. Ievērojot iepriekš minēto un ņemot vērā, ka 8.3.3.SAM projektā profilēšana un individuālās pasākumu programmas izstrāde ietver šīs metodikas 1.pielikuma 1.punktā minētās darbības un individuālā pasākumu programma jāizstrādā atbilstoši aģentūras izstrādātajām metodoloģiskajām vadlīnijām un tajās noteiktajiem kvalitātes kritērijiem, NVA profilēšanai izmantotais laiks nevar tikt tieši piemērots 8.3.3.SAM projektā.
   3. Saskaņā ar biedrības „Latvijas pašvaldību sociālo dienestu vadītāju apvienības” atzinumā norādīto „jauniešu profilēšana nav saistīta tikai ar ārējo resursu un kompetenču virspusēju novērtēšanu, tas bieži vien ir daudz sarežģītāks un uz personas iekšējiem resursiem un motivāciju balstīts process. Sociālajā darbā bieži jāstrādā ar klientiem, kuru nonākšana „klienta” statusā ir saistīta ar dziļām un smagām sociālajām, psiholoģiskām un ekonomiskām problēmām, līdz ar to novērtēšana un individuālo programmu izveide ir laikietilpīgs process. Sākotnējā profilēšana un attiecību izveidošana ir viens no galvenajiem pozitīviem efektivitātes rādītājiem, lai sekmētu klientu izmaiņas”.
3. Ievērojot iepriekš minēto, vienas vienības izmaksu standarta likmes par viena mērķa grupas jaunieša iesaisti projektā aprēķināšanā tiek izmantots biedrības "Latvijas Pašvaldību sociālo dienestu vadītāju apvienība"[[25]](#footnote-26) atzinums par vidējo mērķa grupas jauniešu profilēšanas un individuālās pasākumu programmas izstrādes ilgumu.
4. Aprēķinot vienas vienības izmaksu standarta likmi parviena mērķa grupas jaunieša iesaisti projektā, saskaņā ar biedrības „Latvijas pašvaldību sociālo dienestu vadītāju apvienības” atzinumā norādīto, ka viena mērķa grupas jaunieša uzrunāšana, profilēšana un konsultēšana, individuālās pasākumu programmas izstrāde vai karjeras konsultācija ilgst kopā vismaz deviņas stundas.
5. Programmas vadītāja vienas stundas atalgojuma likmi atbilstoši MK noteikumiem Nr.1075 un MK noteikumiem Nr.66 aprēķina šādi:
   1. saskaņā ar MK noteikumu Nr.1075 1.pielikuma II. sadaļu „Amatu saimju raksturojums”, „Sociālais darbs” ietilpst 39.amatu saimē;
   2. saskaņā ar MK noteikumu Nr.1075 1.pielikuma II. sadaļu „Amatu saimju raksturojums” un šīs metodikas 6.punktu, kā arī 1.pielikuma 4.punktu programmas vadītāja pienākumi ir atbilstoši 39. amatu saimes IV. līmenim;
   3. saskaņā ar MK noteikumu Nr.66 3.pielikumu bruto atalgojuma likme mēnesī ir 1174,00 *euro* (neieskaitot darba devēja nodokļus), t.i. 1450,95 *euro* (ieskaitot darba devēja nodokļus); gada likme ir *1450,95 euro x 12 mēneši= 17411,40 euro;*
   4. vienas stundas likme tiek aprēķināta saskaņā ar Eiropas Parlamenta un Padomes regulas Nr.1303/2013 68.panta 2.punktu, kas nosaka, ka, „lai noteiktu personāla izmaksas par darbības īstenošanu, piemērojamo stundas likmi var aprēķināt, izdalot pēdējās reģistrētās gada bruto darbaspēka izmaksas ar 1720 stundām:

17411.40 *euro*/1720 stundas = **10,12 *euro*/stundā (iekļaujot visus likumdošanā noteiktos darba devēja un darba ņēmēja nodokļus)**

1. Ievērojot augstāk minēto, vienas vienības izmaksu standarta likmi par viena mērķa grupas jaunieša iesaisti 8.3.3.SAM projektā ir **91,08 *euro***: 9 stundas x 10,12 *euro*/stundā = **91,08 *euro***

2. pielikums

**Aprēķina pamatojums vienas vienības izmaksu standarta likmei par viena mērķa grupas jaunieša dalību individuālajā pasākumu programmā mēnesī**

1. Teorētiskais pamatojums:
   1. „National Foundation for Educational Research” pētījumā „*Approaches to supporting young people not in education, employment or training – a review*”[[26]](#footnote-27) secināts, ka NEET jaunieši (jaunieši, kas nestrādā, nemācās un neapgūst arodu) ir heterogēna grupa, tādējādi šīs mērķa grupas jauniešiem nepieciešama individuāla pieeja, kas ir balstīta uz katra jaunieša individuālajām vajadzībām un profilu. Individuālas neformālās mācīšanās programmas un informālā (ikdienas) mācīšanās, kā arī brīvprātīgā darba aktivitātes atzītas par vienu no efektīvākajām metodēm darbā ar šo mērķa grupu. Pētījumā arī norādīts, ka īpaši būtiska loma šo programmu īstenošanā ir mentoriem;
   2. Eiropas Sociālā Fonda grantu shēmā „*Hull NEET Community Engagement Programme*”[[27]](#footnote-28) noteikts, ka projektos NEET mērķa grupas jaunietim jāsniedz atbalsts vismaz 12 stundas nedēļā, t.i., 48 stundas mēnesī[[28]](#footnote-29);
   3. Lielbritānijas projektā *„NEET Mentoring Project (Barrow in Furness)”* noteikts[[29]](#footnote-30), ka darbā ar NEET jauniešiem jāizmanto gan individuāls atbalsts, gan darbs grupās vienādās proporcijās, 8.3.3.SAM projekta aprēķinos pieņemts, ka abi šie atbalsta veidi tiek sniegti vienādā apjomā, t.i., 24 stundas darbs grupās (mērķa grupas jaunieša dalība atbalsta pasākumos ilgst 24 stundas) un 24 stundas individuālais atbalsts (mentora un programmas vadītāja atbalsts mērķa grupas jaunietim ilgst kopā 24 stundas).
2. Ievērojot teorētiskajā pamatojumā noteikto, Eiropas Parlamenta un Padomes regulas Nr.1303/2013 67.panta 5.punkta b) apakšpunktā noteikto, kā arī šīs metodikas 7.punktā un MK noteikumos noteikto individuālās pasākumu programmas ilgumu mēnesī, 8.3.3.SAM projekta vienas vienības izmaksu standarta likmes par viena mērķa grupas jaunieša dalību individuālajā pasākumu programmā mēnesī aprēķinā iekļauj zemāk norādītās izmaksas par šādiem apjomiem:
   1. izmaksas, kas saistītas ar atbalsta pasākumu (neformālās mācīšanās programmas – apmācības, semināri, nometnes, praktiskās nodarbības, projekti, individuālas speciālistu (piemēram, psihologa) konsultācijas u.c. atbalsta pasākumi, kas iekļauti jaunieša individuālajā pasākumu programmā) nodrošināšanu – 24 stundas mēnesī darbs grupās ar mērķa grupas jaunieti (3 dienas):
      1. mērķa grupas jaunieša individuālo pasākumu programmu nodrošināšanai nepieciešamo telpu nomas izmaksas;
      2. mērķa grupas jaunieša individuālo pasākumu programmu nodrošināšanai nepieciešamo materiālu un aprīkojuma (mazvērtīgā inventāra – priekšmetu vērtībā līdz 213 *euro* par vienību, ja to kalpošanas laiks ir mazāks par gadu) iegādes un nomas izmaksas;
      3. iekšzemes transporta izmaksas (tai skaitā transporta nomas, degvielas, sabiedriskā transporta, speciālā transporta nomas izmaksas) mērķa grupas jaunieša nogādāšanai uz un no pasākuma norises vietu;
      4. mērķa grupas jaunieša individuālo pasākumu programmu nodrošināšanai nepieciešamo speciālistu atlīdzības (tai skaitā zīmju valodas tulks, sporta nodarbību vadītāji, asistenti jauniešiem ar īpašām vajadzībām) un uzņēmuma līguma izmaksas, izņemot mentoru un programmas vadītāju atlīdzības izmaksas (neietverot pabalstus un kompensācijas, no kurām neaprēķina ienākuma nodokli un valsts sociālās apdrošināšanas obligātās iemaksas, kā arī prēmijas, materiālo stimulēšanu un naudas balvas);
      5. ar mērķa grupas jaunieša individuālo pasākumu programmu nodrošināšanu saistīto pakalpojumu un preču iegādes izmaksas, piemēram, mērķa grupas jauniešu ēdināšanas, izmitināšanas, sporta ekipējuma noma vai iegāde, brīvdabas inventāra iegāde u.c. pakalpojumu izmaksas;
   2. izmaksas par mentora atbalstu – 20 stundas mēnesī vienam mērķa grupas jaunietim.[[30]](#footnote-31) 8.3.3. SAM projekta īstenošanā iesaistīto mērķa grupas jauniešu mentoru darba samaksa ietver darba devēja nodokļus un valsts sociālās apdrošināšanas obligātās iemaksas, bet neietver pabalstus un kompensācijas, no kurām neaprēķina ienākuma nodokli un valsts sociālās apdrošināšanas obligātās iemaksas, kā arī prēmijas, materiālo stimulēšanu un naudas balvas;
   3. izmaksas par programmas vadītāja atbalstu – 4 stundas mēnesī vienam mērķa grupas jaunietim.[[31]](#footnote-32) 8.3.3.SAM projekta īstenošanā iesaistīto programmas vadītāju darba samaksa ietver darba devēja nodokļus un valsts sociālās apdrošināšanas obligātās iemaksas, bet neietver pabalstus un kompensācijas, no kurām neaprēķina ienākuma nodokli un valsts sociālās apdrošināšanas obligātās iemaksas, kā arī prēmijas, materiālo stimulēšanu un naudas balvas.
3. Atbalsta pasākumu nodrošināšanas izmaksas dienā ir noteiktas saskaņā ar Eiropas Parlamenta un Padomes regulas Nr. 1303/2013 67.panta 5.punkta b) apakšpunktu, kas nosaka, ka aprēķinot vienības izmaksas var piemērot likmes, kas izmantotas līdzīgos Eiropas Savienības finanšu instrumentos, kas finansē līdzīgas darbības un kam ir līdzīgi finansējuma saņēmēji (1.tabula).
4. Atbalsta pasākumu nodrošināšanas izmaksas dienā ir noteiktas, izmantojot Eiropas Komisijas vadlīnijas „*Youth in Action*” *Programme Guide 2012*, „*Youth in Action*” *Programme Guide 2013*, *„Erasmus+” Programme Guide 2014*, kurās ietverta Eiropas Komisijas aprēķinātā likme diennaktī par viena jauniešu dalību neformālās izglītības apmācību un sadarbības veidošanas projektos (ES programmas „Jaunatne darbībā” 4.3. apakšprogrammas projektos, kā arī ES programmas „Erasmus+” 1.pamatdarbības „Personu mobilitāte mācību nolūkos” apmācību un sadarbības tīklu veidošanas projektos), kas notiek Latvijā.

1.tabula

**8.3.3 SAM projekta un ES programmas**

**„Jaunatne darbībā”, ES programmas „Erasmus+”**

**apmācību un sadarbības tīklu veidošanas projektu salīdzinājums**

|  |  |  |  |
| --- | --- | --- | --- |
| **Nr. p.k** | **Elements** | **8.3.3.SAM projekts** | **ES programmas „Jaunatne darbībā”, ES programmas „Erasmus+” apmācību un sadarbības tīklu veidošanas projekti** |
| 1. | Mērķa grupa | Jaunieši vecumā no 15 līdz 29 gadiem | Jaunieši vecumā no 13 līdz 30 gadiem, jaunatnes darbinieki |
| 2. | Finansējuma saņēmēji/  projekta partneri | Pašvaldības | Nevalstiskas organizācijas, pašvaldības, pašvaldību un valsts iestādes |
| 3. | Attiecināmās darbības | Mācības  Semināri  Nometnes, izņemot darba nometnes  Izvērtēšanas tikšanās  u.c. neformālās izglītības aktivitātes, kas vērstas uz jauniešu prasmju attīstību | Apmācības  Semināri  Nometnes, izņemot darba nometnes  Izvērtēšanas tikšanās  u.c. neformālās izglītības aktivitātes, kas vērstas uz jauniešu vai jaunatnes darbinieku kompetenču attīstību |
| 4. | Likmes pielietojuma periods | 2014. gads - 2018. gads | 2012. gads - 2017. gads[[32]](#footnote-33) |
| 5. | Attiecināmo darbību norises vieta | Latvija | Latvija |
| 6. | Finansējuma avots | Eiropas Sociālais fonds | Eiropas Savienības programmas „Erasmus+” un „Jaunatne darbībā” |

1. Atbalsta pasākumu organizēšanas izmaksas atbilstoši šīs metodikas 2.pielikuma 4.punktā minētajām vadlīnijām ir **59,00 *euro****[[33]](#footnote-34)* dienā vienam jaunietim, kas iekļauj visas tieši ar individuālajā pasākumu programmā iekļauto atbalsta pasākumu (apmācības, semināri, nometnes, praktiskās nodarbības, projekti, u.c. neformālās izglītības aktivitātes, kas vērstas uz jauniešu prasmju attīstību un informālā (ikdienējā) mācīšanās, brīvprātīgā darba aktivitātes u.c. atbalsta pasākumi grupās, kas iekļauti individuālajā pasākumu programmā) organizēšanu saistītās izmaksas.
2. 8.3.3.SAM projekta ietvaros mentors[[34]](#footnote-35) ir persona, kas sniedz atbalstu mērķa grupas jaunietim individuālās pasākumu programmas īstenošanas laikā, veicot šādus pienākumus –iepazīstas ar mentorējamā mērķa grupas jaunieša karti, nepieciešamības un savas kompetences robežās iesaistās tās pilnveidošanā; sniedz atbalstu mērķa grupas jaunietim individuālās pasākumu programmas īstenošanas laikā individuālajā pasākumu programmā noteiktajā saturā un apjomā; izvērtē atbalsta aktivitātes ar mērķa grupas jaunieti, sniedzot ieteikumus individuālās pasākumu programmas uzlabošanai atbilstoši mērķa grupas jaunieša vajadzībām un interesēm; izstrādā saturiskās atskaites par paveikto darbu.
3. Mentora vienas stundas atalgojuma likmi atbilstoši MK noteikumiem Nr.1075 un MK noteikumiem Nr.66 aprēķina šādi:
   1. saskaņā ar MK noteikumu Nr.1075 1.pielikuma II sadaļu „Amatu saimju raksturojums”, „Sociālais darbs” ietilpst 39.amatu saimē;
   2. saskaņā ar MK noteikumu Nr.1075 1.pielikuma II sadaļu „Amatu saimju raksturojums” un šīs metodikas 2.pielikuma 6.punktu mentora pienākumi ir atbilstoši 39. amatu saimes III.A līmenim;
   3. saskaņā ar MK noteikumu Nr.66 3.pielikumu bruto atalgojuma likme mēnesī ir 874,00 *euro* (neieskaitot darba devēja nodokļus), t.i. 1080,18 *euro* (ieskaitot darba devēja nodokļus); gada likme ir 1080,18 *euro* x 12 mēneši= 12962,16 *euro;*
   4. vienas stundas likme tiek aprēķināta saskaņā ar Eiropas Parlamenta un Padomes regulas Nr. 1303/2013 68.panta 2.daļu, kas nosaka, ka, „lai noteiktu personāla izmaksas par darbības īstenošanu, piemērojamo stundas likmi var aprēķināt, izdalot pēdējās reģistrētās gada bruto darbaspēka izmaksas ar 1720 stundām”:

12962,16 *euro*/1720 stundas = **7,54 *euro*/stundā (ieskaitot likumdošanā noteiktos darba devēja un darba ņēmēja nodokļus)**

1. 8.3.3.SAM projekta ietvaros programmas vadītājs ir persona, kas pārrauga darbu ar mērķa grupas jauniešiem konkrētajā pašvaldībā, veicot šādus pienākumus – koordinē un īsteno mērķa grupas jauniešu atlasi un informēšanu par 8.3.3.SAM projektu, vajadzības gadījumā iesaistot pašvaldības vai pašvaldību apvienības stratēģisko partnerību locekļus; koordinē un veic mērķa grupas jauniešu profilēšanu; veido un programmas laikā papildina mērķa grupas jauniešu kartes; plāno mērķa grupas jauniešu resocializācijas aktivitātes, veidojot katram no tiem individuālas pasākumu programmas, iesaistot aktivitāšu plānošanā stratēģisko partnerību locekļus un mērķa grupas jauniešus; piesaista mērķa grupas jauniešiem piemērotākos mentorus, pārrauga to darbu programmas laikā un uztur informācijas apriti par jauniešu progresu; izvērtē mentoru sniegtos priekšlikumus jauniešu individuālo pasākumu programmu uzlabošanai un veic nepieciešamās izmaiņas tajās; koordinē un uzrauga individuālo pasākumu programmu ieviešanu saskaņā ar sadarbības līgumā noteikto; izvērtē individuālo pasākumu programmu kvalitāti un to saturisko ieviešanu, iesaistot izvērtēšanā mentorus un mērķa grupu, sagatavo noslēguma ziņojumu par individuālās pasākumu programmas ietekmi uz mērķa grupas jaunieti; apkopo mentoru izstrādās saturiskās atskaites un veido 8.3.3.SAM projekta ieviešanas progresa atskaiti. Programmas vadītājam jābūt augstākajai izglītībai un sekmīgi apgūtam projekta ietvaros aģentūras organizētajam neformālās izglītības kursam par darba organizēšanu pašvaldībā ar mērķa grupas jauniešiem, lai veiktu šajā punktā minētos pienākumus 8.3.3.SAM projektā.
2. Programmas vadītāja vienas stundas atalgojuma likmi atbilstoši MK noteikumiem Nr.1075 un MK noteikumiem Nr.66 aprēķina šādi:
   1. saskaņā ar MK noteikumu Nr.1075 1.pielikuma II. sadaļu „Amatu saimju raksturojums” „Sociālais darbs” ietilpst 39.amatu saimē;
   2. saskaņā ar MK noteikumu Nr.1075 1.pielikuma II. sadaļu „Amatu saimju raksturojums” un šīs metodikas 1.pielikuma 8.punktu programmas vadītāja pienākumi ir atbilstoši 39. amatu saimes IV. līmenim;
   3. saskaņā ar MK noteikumu Nr.66 3.pielikumu bruto atalgojuma likme mēnesī ir 1174.00 *euro* (neieskaitot darba devēja nodokļus), t.i. 1450.95 *euro* (ieskaitot darba devēja nodokļus); gada likme ir *1450,95 euro x 12 mēneši= 17411,14 euro;*
   4. vienas stundas likme tiek aprēķināta saskaņā ar Eiropas Parlamenta un Padomes regulas Nr. 1303/2013 68.panta 2.daļu, kas nosaka, ka, „lai noteiktu personāla izmaksas par darbības īstenošanu, piemērojamo stundas likmi var aprēķināt, izdalot pēdējās reģistrētās gada bruto darbaspēka izmaksas ar 1720 stundām”:

17411,14 *euro*/1720 stundas = **10,12 *euro*/stundā (ieskaitot likumdošanā noteiktos darba devēja un darba ņēmēja nodokļus)**

1. Vienas vienības izmaksu standarta likme par viena mērķa grupas jaunieša dalību individuālajā pasākumu programmā mēnesī ir ***368,28 euro***, ko veido:
   1. atbalsta pasākumi (apmācības, semināri, nometnes, praktiskās nodarbības, projekti, informālā (ikdienas) mācīšanās, kā arī brīvprātīgā darba aktivitātes u.c. pasākumi, kas iekļauti individuālajā pasākumu programmā un ir vērsti uz jauniešu prasmju attīstību) – 3 dienas (atbalsts tiek sniegts 8 stundas dienā) mēnesī vienam mērķa grupas jaunietim: 3 dienas x 59,00 *euro/*dienā*= 177,00 euro;*
   2. mentora atbalsts – 20 stundas mēnesī vienam mērķa grupas jaunietim: 20 stundas x 7,54 euro/stundā= 150,80 *euro;*
   3. programmas vadītāja atbalsts – 4 stundas mēnesī vienam mērķa grupas jaunietim: 4 stundas x 10,12 *euro*/stundā= 40,48 *euro.*

1. http://ec.europa.eu/digital-agenda/en/news/regulation-eu-no-13032013-european-parliament-and-council [↑](#footnote-ref-2)
2. http://likumi.lv/doc.php?id=222271 [↑](#footnote-ref-3)
3. http://likumi.lv/doc.php?id=254560 [↑](#footnote-ref-4)
4. Ja mērķa grupas jaunietis ir nepilngadīgs, iesniegumu paraksta vecāki vai aizbildnis. [↑](#footnote-ref-5)
5. Mērķa grupas jaunieša profilēšana tiek veikta atbilstoši aģentūras izstrādātajām metodoloģiskajām vadlīnijām. [↑](#footnote-ref-6)
6. Atbilstoši aģentūras izstrādātajām metodoloģiskajām vadlīnijām, tajās noteiktajam kartes veidlapas paraugam un iekļaujamajai informācijai. [↑](#footnote-ref-7)
7. Mērķa grupas jauniešu iedalījums grupās plašāk aprakstīts aģentūras izstrādātajās metodoloģiskajās vadlīnijās. [↑](#footnote-ref-8)
8. Individuālās pasākumu programmas izstrādes un karjeras konsultācijai veltītais laiks ir vienlīdz ilgs. [↑](#footnote-ref-9)
9. 8.3.3.SAM projektu īstenos aģentūra sadarbībā ar pašvaldībām, kuras projekta īstenošanā, īpaši individuālo pasākumu programmu sagatavošanā un ieviešanā, iesaistīs biedrības, nodibinājumus (īpaši, jauniešu organizācijas) un citas institūcijas (piemēram, jauniešu centriem, darba devēju organizācijām, probācijas dienestiem, policiju, izglītības iestādēm, sporta iestādēm, uzņēmumiem, nozaru asociācijām u.c.), kas veic darbu ar jaunatni. [↑](#footnote-ref-10)
10. Ja mērķa grupas jaunietis ir nepilngadīgs, vienošanos par mērķa grupas jaunieša dalību 8.3.3.SAM projektā paraksta vecāki vai aizbildnis. [↑](#footnote-ref-11)
11. Mērķa grupas jauniešiem ar zemu izglītības līmeni vai ilgstoši nenodarbinātiem, projektā atbalsts paredzams līdz 4 mēnešiem un šie jaunieši tiek virzīti uz iesaisti izglītībā jeb VIAA vai NVA īstenotajiem Jauniešu garantijas pasākumiem, bet mērķa grupas jauniešiem, kuriem ir dziļas sociālas problēmas (piemēram, ilgstoša sociālā izslēgtība, no nelabvēlīgām vai sociālā riska ģimenēm, ar zemu vai bez ģimenes atbalsta) un jāpārvar vairāki dažāda rakstura šķēršļi (piemēram, nepabeigta pamatizglītība, vientuļais vecāks, migrants, mācīšanās problēmas, vērtību orientācijas problēmas, pēc sociālās rehabilitācijas un korekcijas iestādēm, cietis no prettiesiskām darbībām, bez noteiktas dzīvesvietas, devianta uzvedība, nosliece uz atkarībām, veselības problēmas, negatīva izglītības vai darba pieredze, zema motivācija un pašvērtējums) atbalsts projektā var tikt sniegts ilgāk par 4 mēnešiem, bet nepārsniedzot 9 mēnešus, šos īpašos gadījumus individuāli saskaņojot ar aģentūru. [↑](#footnote-ref-12)
12. Katra mērķa grupas jaunieša individuālās programmas ilgumu, kas vidēji ir līdz 4 mēnešiem, bet īpašos gadījumos ilgst ilgāk, nepārsniedzot 9 mēnešus (viens mēnesis 8.3.3.SAM projekta ietvaros ir 30 dienas, rēķinot no brīža, kad mērķa grupas jaunietis uzsācis tā individuālās pasākumu programmas īstenošanu), nosaka programmas vadītājs ievērojot jaunieša profilēšanas rezultātus un atbilstoši aģentūras izstrādātajām metodoloģiskajās vadlīnijās noteiktajiem principiem, kas paredz ilgāku individuālās pasākumu programmas īstenošanu tiem jauniešiem, kurus ietekmē vairāki jaunieša iesaisti izglītībā, nodarbinātībā vai citos Jauniešu garantijas pasākumos kavējošie faktori vai viena faktora ietekmes novēršanai nepieciešams ilgāks laiks (piemēram, mērķa grupas jaunietim ir atkarības, precīzi gadījumi tiks atrunāti aģentūras izstrādātajās vadlīnijās). [↑](#footnote-ref-13)
13. Individuālās pasākumu programmas minimālais ilgums mēnesī noteikts, ievērojot Lielbritānijas pieredzi darbā ar jauniešiem, kas nestrādā, nemācās un neapgūst arodu „*Hull NEET Community Engagement Programme*” programmā <http://www.heycf.co.uk/documents/v5vpmzb7onr8e6m.doc> 3.lpp. Aprēķinos tiek pieņemts, ka atbalsta apjoms mēnesī ir vismaz 48 stundas (12 stundas/nedēļā x 4 nedēļas). [↑](#footnote-ref-14)
14. Vienas vienības izmaksas standarta likmes detalizēts aprēķina pamatojums 1.pielikumā. [↑](#footnote-ref-15)
15. Atbilstoši aģentūras izstrādātajām metodoloģiskajām vadlīnijām, tajās noteiktajam kartes veidlapas paraugam un iekļaujamajai informācijai. [↑](#footnote-ref-16)
16. Atbilstoši aģentūras izstrādātajām metodoloģiskajām vadlīnijām, tajās noteiktajam individuālās pasākumu programmas veidlapas paraugam un iekļaujamajai informācijai. [↑](#footnote-ref-17)
17. Ja mērķa grupas jaunietis ir nepilngadīgs, vienošanos par mērķa grupas jaunieša dalību 8.3.3.SAM projektā paraksta vecāki vai aizbildnis. [↑](#footnote-ref-18)
18. Noslēguma ziņojuma saturs un standartforma tiks noteikta aģentūras izstrādātajās metodoloģiskajās vadlīnijās, tajā skaitā paredzot norādīt iemeslus, kāpēc jaunietis ir pārtraucis dalību 8.3.3.SAM projektā. [↑](#footnote-ref-19)
19. Mērķa grupas jaunieša individuālās pasākumu programmas minimālais ilgums ir 96 stundas divi mēneši (30 dienas) saņemot atbalstu vismaz 96 stundas, un maksimālais ilgums ir 9 mēneši (270 dienas), saņemot atbalstu 432 stundas. [↑](#footnote-ref-20)
20. http://ec.europa.eu/digital-agenda/en/news/regulation-eu-no-13032013-european-parliament-and-council [↑](#footnote-ref-21)
21. http://ec.europa.eu/youth/tools/documents/programme-guide-2012\_en.pdf [↑](#footnote-ref-22)
22. http://jaunatne.gov.lv/sites/default/files/web/Jaunatne\_darbiba/2013/programme\_guide\_2013.pdf [↑](#footnote-ref-23)
23. http://ec.europa.eu/programmes/erasmus-plus/documents/erasmus-plus-programme-guide\_en.pdf [↑](#footnote-ref-24)
24. Vienas vienības izmaksas standarta likmes detalizēts aprēķina pamatojums 2.pielikumā. [↑](#footnote-ref-25)
25. 2013.gada nogalē apvienībā bija 68 biedri fiziskas personas, sociālo dienestu vadītāji un sociālo dienestu citu līmeņu vadītāji <http://www.lps.lv/images/resources/file/LPSDVA/Valdes%20parskats%202013.pdf>. [↑](#footnote-ref-26)
26. Nelson, J and O'Donnell, L. (2012). Approaches to Supporting Young People Not in Education, Employment or Training: a Review(NFER Research Programme: From Education to Employment). Slough: NFER. <http://www.nfer.ac.uk/publications/RSRN01/RSRN01.pdf>, 3., 5.lpp. [↑](#footnote-ref-27)
27. Hull NEET Community Engagement Programme. http://www.heycf.co.uk/documents/v5vpmzb7onr8e6m.doc, 3.lpp. [↑](#footnote-ref-28)
28. Individuālās pasākumu programmas minimālais ilgums mēnesī noteikts, ievērojot Lielbritānijas pieredzi darbā ar jauniešiem, kas nestrādā, nemācās un neapgūst arodu „*Hull NEET Community Engagement Programme*” programmā <http://www.heycf.co.uk/documents/v5vpmzb7onr8e6m.doc> 3.lpp. Aprēķinos tiek pieņemts, ka atbalsta apjoms mēnesī ir vismaz 48 stundas (12 stundas/nedēļā x 4 nedēļas). [↑](#footnote-ref-29)
29. Lielbritānijā īstenotais NEET projekts *NEET Mentoring Project (Barrow in Furness)* paredz, ka projektā iesaistītajam NEET jaunietim tiek sniegts vienlīdz ilgs atbalsts grupā un individuāli mentoram strādājot ar NEET jaunieti [www.centreforip.org.uk/res/documents/publication/NEET%20Mentoring%20Project\_1\_Summary.doc](http://www.centreforip.org.uk/res/documents/publication/NEET%20Mentoring%20Project_1_Summary.doc) 1.lpp. [↑](#footnote-ref-30)
30. Rekomendējamā mentora slodze (maksimālais mērķa grupas jauniešu skaits, kuriem vienlaikus drīkst būt viens mentors) tiks noteikta aģentūras izstrādātajās metodoloģiskajās vadlīnijās. Ņemot vērā, ka minimālais atbalsta stundu skaits mēnesī ir 48 stundas, individuālais atbalsts un darbs grupās sniedzams vienādās proporcijās (tātad 24 stundas katrs), programmas vadītāja sniegtais atbalsts jaunietim ir vismaz 4 stundas mēnesī , līdz ar to mentora sniegtais individuālā atbalsta apmērs jaunietim aprēķināms šādi: M=(48/2)-4=20 stundas. [↑](#footnote-ref-31)
31. Rekomendējamā programmas vadītāja slodze (maksimālais mērķa grupas jauniešu skaits un to mentoru skaits, kuri būs programmas vadītāja pārziņā) tiks noteikta aģentūras izstrādātajās metodoloģiskajās vadlīnijās. Ievērojot starptautisko pieredzi (Amerikas Savienotajās valstīs īstenotais metoru projekts bērnu namos: *„Mentoring Children in Foster Care: Impact on Graduate Student Mentors”* <http://www.ncbi.nlm.nih.gov/pmc/articles/PMC4022595/> 4.lpp.; Eiropas Izglītības atbalsta tīkla projektā (*European Network for Educational Support Projects*) finansētā projekta ietvaros izdotā rokasgrāmatā *„Mentoring for migrant youth in education”* <http://www.sirius-migrationeducation.org/wp-content/uploads/2014/05/ENESP_SIRIUS_Handbook_V6.pdf> 18.lpp.) mentoru programmas īstenošanā, ka vismaz reizi nedēļa notiek mentoru uzrauga (8.3.3.SAM projektā programmas vadītāja) tikšanās ar mentoru un tā mentorējamo, 8.3.3.SAM projekta ietvaros tiek paredzēts, ka programmas vadītājs vismaz 4 stundas mēnesī velta tiešajam darbam vienlaikus ar mērķa grupas jaunieti un tā mentoru, lai nodrošinātu šīs metodikas 2.pielikuma 8.punktā noteikto pienākumu veikšanu – koordinēt un uzraudzīt individuālo pasākumu programmu ieviešanu; izvērtēt individuālo pasākumu programmu kvalitāti un to saturisko ieviešanu, iesaistot izvērtēšanā mentorus un mērķa grupu. [↑](#footnote-ref-32)
32. 2014. gadā apstiprinātie ES programmas „Erasmus+” projekti var ilgt līdz 2017.gada 30.septembrim. [↑](#footnote-ref-33)
33. <http://ec.europa.eu/youth/tools/documents/programme-guide-2012_en.pdf>, 105.lpp.

    <http://jaunatne.gov.lv/sites/default/files/web/Jaunatne_darbiba/2013/programme_guide_2013.pdf>,105.lpp. <http://ec.europa.eu/programmes/erasmus-plus/documents/erasmus-plus-programme-guide_en.pdf> , 74.-75.lpp. [↑](#footnote-ref-34)
34. Mentoru izvēles/piesaistes principi, vēlamās kompetences, pieredze, pienākumi un sasniedzamie rezultāti SAM 8.3.3. projekta ietvaros tiks noteikti aģentūras izstrādātajās metodoloģiskajās vadlīnijās. [↑](#footnote-ref-35)